Avis juridique important

|

52002PC0050

Ehdotus: neuvoston asetus lopullisen polkumyyntitullin käyttöön ottamisesta tiettyjen Japanista ja Kiinan kansantasavallasta peräisin olevien magneettilevyjen (3,5 tuuman levykkeiden) tuonnissa sekä polkumyyntitoimenpiteiden päättämisestä Taiwanista peräisin olevien 3,5 tuuman levykkeiden osalta  /* KOM/2002/0050 lopull. */

Ehdotus: NEUVOSTON ASETUS lopullisen polkumyyntitullin käyttöön ottamisesta tiettyjen Japanista ja Kiinan kansantasavallasta peräisin olevien magneettilevyjen (3,5 tuuman levykkeiden) tuonnissa sekä polkumyyntitoimenpiteiden päättämisestä Taiwanista peräisin olevien 3,5 tuuman levykkeiden osalta(komission esittämä)PERUSTELUTLiitteenä on ehdotus neuvoston asetukseksi tiettyjä Japanista ja Kiinan kansan tasavallasta peräisin olevia magneettilevyjä, jäljempänä '3,5 tuuman levyke', koskevien polkumyyntitullien säilyttämisestä tuonnissa ja Taiwanista peräisin olevia magneettilevyjä koskevien polkumyyntitoimenpiteiden voimassaolon päättämisestä.Japanista, Taiwanista ja Kiinan kansantasavallasta peräisin olevien 3,5 tuuman levykkeiden tuonnissa sovellettavien polkumyyntitoimenpiteiden tarkastelua koskeva tutkimus pantiin vireille neuvoston asetuksen (EY) N:o 384/96 11 artiklan 2 kohdan nojalla 21 päivänä lokakuuta 1998. Kyseisen artiklan mukaisesti toimenpiteet ovat voimassa tarkastelun tuloksia odotettaessa.Ehdotus lopullisten Japanista ja Kiinan kansantasavallasta peräisin olevia 3,5 tuuman levykkeitä koskevien polkumyyntitullien säilyttämisestä perustuu todennäköisyyteen siitä, että polkumyynti jatkuu (ja että polkumyynnillä tuodaan suurempia määriä) ja että vahinkoa aiheutuu toistamiseen.Ehdotus Taiwanista peräisin oleviin 3,5 tuuman levykkeisiin sovellettavien polku myyntitoimenpiteiden voimassaolon päättämisestä perustuu siihen, että ei ole todennäköistä, että polkumyynti jatkuisi tai toistuisi kyseisen maan osalta.Asianomaisille osapuolille ilmoitettiin ne olennaiset tosiasiat ja huomiot, joiden perusteella komissio aikoi suositella lopullisten polkumyyntitullien säilyttämistä Japanin ja Kiinan kansantasavallan osalta ja menettelyn päättämistä Taiwanin osalta. Ilmoituksen johdosta yhteistyössä toimiva kiinalainen viejä ja yhteisön tuotannonala esittivät huomautuksia, jotka on otettu huomioon mutta jotka eivät vaikuttaneet tutkimuksen perustaviin päätelmiin.Käyttäjät eivät esittäneet menettelyä koskevia huomautuksia. Kun kaikkia kyseeseen tulevia etuja tarkastellaan esitetyt huomautukset huomioon ottaen, voidaan päätellä, että toimenpiteiden säilyttämisestä Japanin ja Kiinan kansantasavallan osalta ei aiheutuisi merkittäviä kielteisiä vaikutuksia käyttäjille.Edellä esitetyn perusteella komissio ehdottaa, että neuvosto hyväksyisi polkumyyntitullien säilyttämisen tuonnissa seuraavasti: Japanin osalta yrityskohtainen tulli 6,1-26,7 prosenttia ja jäännösmarginaali 40,9 prosenttia sekä Kiinan kansantasavallan osalta yrityskohtainen tulli 35,6 prosenttia ja jäännösmarginaali 39,4 prosenttia. Komissio ehdottaa lisäksi, että neuvosto päättäisi Taiwania koskevan menettelyn.Tutkimuksen kestosta johtuen katsotaan tarkoituksenmukaiseksi rajoittaa toimen piteiden kesto neljään vuoteen.Ehdotus:NEUVOSTON ASETUSlopullisen polkumyyntitullin käyttöön ottamisesta tiettyjen Japanista ja Kiinan kansantasavallasta peräisin olevien magneettilevyjen (3,5 tuuman levykkeiden) tuonnissa sekä polkumyyntitoimenpiteiden päättämisestä Taiwanista peräisin olevien 3,5 tuuman levykkeiden osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1] ja erityisesti sen 11 artiklan 2 kohdan,[1]  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2238/2000 (EYVL L 257, 11.10.2000, s. 2).ottaa huomioon ehdotuksen, jonka komissio on tehnyt neuvoa-antavaa komiteaa kuultuaan,sekä katsoo seuraavaa:A. MENETTELY1. Aiemmat Japania, Taiwania ja Kiinan kansantasavaltaa koskevat tutkimukset(1) Neuvosto otti asetuksella (ETY) N:o 2861/93 [2] käyttöön lopulliset polkumyyntitoimenpiteet tiettyjen Japanista, Taiwanista ja Kiinan kansantasavallasta peräisin olevien magneettilevyjen, jäljempänä '3,5 tuuman levyke', yhteisöön suuntautuvassa tuonnissa.[2]  EYVL L 262, 21.10.1993, s. 4. Asetus sellaisena kuin se on viimeksi muutettuna asetuksella (EY) N:o 2537/1999 (EYVL L 307, 2.12.1999, s. 1).2. Vastaavat tutkimukset(2) Lopulliset polkumyyntitullit on otettu käyttöön myös Hongkongista ja Korean tasavallasta [3] sekä Indonesiasta [4] peräisin olevien 3,5 tuuman levykkeiden tuonnissa.   Hongkongia ja Korean tasavaltaa koskevien toimenpiteiden tarkastelu pantiin vireille syyskuussa 1999 [5].[3]  Asetus (EY) N:o 2199/94 (EYVL L 236, 10.9.1994, s. 2), sellaisena kuin se on viimeksi muutettuna asetuksella (EY) N:o 2537/1999 (EYVL L 307, 2.12.1999, s. 1).[4]  Asetus (EY) N:o 1821/98 (EYVL L 236, 22.8.1998, s. 1), sellaisena kuin se on viimeksi muutettuna asetuksella (EY) N:o 2537/1999 (EYVL L 307, 2.12.1999, s. 1).[5]  EYVL C 256, 9.9.1999, s. 3.(3) Malesiaa, Meksikoa ja Amerikan yhdysvaltoja koskevien toimenpiteiden voimassaolo päättyi 14 päivänä huhtikuuta 2001 [6].[6]  EYVL C 111, 12.4.2001, s. 9. Ilmoitus yhden tai useamman polkumyynnin vastaisen toimenpiteen päättymisestä.3. Tarkastelupyyntö(4) Sen jälkeen, kun ilmoitus Japanista, Taiwanista ja Kiinan kansantasavallasta peräisin olevien 3,5 tuuman levykkeiden tuonnissa sovellettavien polkumyyntitoimenpiteiden lähestyvästä päättymisestä [7] oli julkaistu, komissio vastaanotti heinäkuussa 1998 neuvoston asetuksen (EY) N:o 384/96, jäljempänä 'perusasetus', 11 artiklan 2 kohtaan perustuvan, kyseisiä toimenpiteitä koskevan tarkastelupyynnön.   Pyynnön esitti eurooppalaisia levykevalmistajia edustava Committee of European Diskette Manufacturers (Diskma) niiden tuottajien puolesta, joiden yhteenlaskettu tuotanto muodostaa pääosan yhteisön kokonaistuotannosta tarkasteltavana olevan tuotteen osalta.[7]  EYVL C 123, 22.4.1998, s. 5.(5) Pyyntö esitettiin sillä perusteella, että toimenpiteiden päättyminen todennäköisesti johtaisi polkumyynnin ja yhteisön tuotannonalalle aiheutuvan vahingon jatkumiseen tai toistumiseen. Kuultuaan neuvoa-antavaa komiteaa ja tultuaan siihen tulokseen, että tarkastelun vireille panemiseksi oli riittävästi näyttöä, komissio aloitti perusasetuksen 11 artiklan 2 kohdan nojalla tarkastelun [8].[8]  EYVL C 322, 21.10.1998, s. 4.4. Tutkimus(6) Komissio ilmoitti viidelle pyyntöä tukeneelle yhteisön tuottajalle, vientiä harjoittaville tuottajille, tuojille, joita asian tiedettiin koskevan, sekä viejämaiden edustajille virallisesti tutkimuksen vireillepanosta ja antoi asianosaisille tilaisuuden esittää näkökantansa kirjallisesti ja pyytää tulla kuulluiksi.(7) Komissio lähetti tiedossa oleville asianosaisille kyselylomakkeet ja sai täydelliset vastaukset kahdelta yhteisön tuottajalta, yhdeltä vientiä harjoittavalta taiwanilaiselta tuottajalta sekä yhdeltä kiinalaiselta tuottajalta, siihen etuyhteydessä olevalta hongkongilaiselta viejältä ja siihen etuyhteydessä olevalta brittituojalta.(8) Lisäksi komissio lähetti kyselylomakkeet monille talouden toimijoille, joiden oletettiin joko olevan 3,5 tuuman levykkeiden ostajia ja tuojia tai niiden edustajia yhteisössä.(9) Komissio hankki ja tarkasti kaikki tiedot, joiden katsottiin olevan tarpeen sen määrittelemiseksi, oliko polkumyynnin ja vahingon jatkuminen tai toistuminen todennäköistä ja olisiko toimenpiteiden säilyttäminen yhteisön edun vastaista.   Tarkastuskäyntejä tehtiin seuraavien yritysten toimitiloihin:Vientiä harjoittavat tuottajat(a) Vientiä harjoittava tuottaja Taiwanissa:CIS Technology Inc., Taipei Hsien, Taiwan.(b) Vientiä harjoittava tuottaja Kiinan kansantasavallassa/Hongkongissa:   Hanny Zhuhai Ltd, Kowloon, Hongkong (tuottajaan etuyhteydessä oleva viejä Hanny Magnetics (Zhuhai) Ltd., Guangdong, Kiinan kansantasavalta).    ja siihen etuyhteydessä oleva tuoja Memtek Products Europe Ltd, Harmondsworth, Yhdistynyt kuningaskunta.Yhteisön tuottajatComputer Support Italcard s.r.l., Milano, Italia,Sentinel N.V., Bodem, Belgia.(10) Polkumyynnin jatkumisen tai toistumisen todennäköisyyttä koskeva tutkimus kattoi ajanjakson 1 päivästä lokakuuta 1997 30 päivään syyskuuta 1998, jäljempänä 'tutkimusajanjakso'. Yhteisön 3,5 tuuman levykkeiden markkinoiden tilannetta koskeva tarkastelu kattoi ajanjakson vuodesta 1994 tutkimusajanjakson loppuun, jäljempänä 'tarkasteluajanjakso'.(11) Kaikille asianomaisille osapuolille ilmoitettiin ne olennaiset tosiasiat ja huomiot, joiden perusteella olemassa olevien toimenpiteiden säilyttämistä Japanin ja Kiinan kansantasavallan osalta sekä menettelyn päättämistä Taiwanin osalta aiottiin suositella. Näiden ilmoitusten johdosta komissio vastaanotti huomautuksia kahdelta asianomaiselta osapuolelta. Kyseiset huomautukset otettiin huomioon, ja päätelmiä on soveltuvin osin muutettu niitä vastaaviksi.B. TARKASTELTAVANA OLEVA TUOTE JA SAMANKALTAINEN TUOTE1. Tarkasteltavana oleva tuote(12) Tarkasteltavana olevaa, CN-koodiin ex 8523 20 90 kuuluvaa tuotetta (3,5 tuuman levyke) käytetään digitaalisessa muodossa olevien tietojen tallentamiseen ja säilyttämiseen. Tarkastelussa ei oteta lukuun optically continuous servo tracking tai magnetic sector servo tracking -teknologiaan perustuvia 3,5 tuuman levykkeitä, joiden muistikapasiteetti on vähintään 120 megatavua.(13) Tarkasteltavana olevia 3,5 tuuman levykkeitä oli saatavilla erityyppisinä riippuen eri tekijöistä, kuten esimerkiksi niiden muistikapasiteetista, alustuksesta, varmennusasteesta (toimenpide, jolla levykkeen suorituskyky testataan) ja siitä, miten niitä pidettiin kaupan, eli myytiinkö ne merkkituotteena (yleensä kymmenen kappaleen laatikoissa) vai irtotavarana. Huolimatta siitä, että 3,5 tuuman levykkeitä oli tarjolla erityyppisinä, niiden fyysisissä perusominaisuuksissa ja tekniikassa ei ollut merkittäviä eroja, ja ne olivat kaikki olivat suurelta osin toisensa korvaavia.   Tämän perusteella edellä määriteltyjä 3,5 tuuman levykkeitä on pidettävä yhtenä ja samana tuotteena.2. Samankaltainen tuote(14) Edellä määritellyt erityyppiset 3,5 tuuman levykkeet, jotka valmistetaan ja myydään yhteisössä tai valmistetaan asianomaisissa maissa ja viedään yhteisöön asianomaisista maista, perustuvat samaan perusteknologiaan, ovat fyysisiltä perusominaisuuksiltaan ja tekniikaltaan samankaltaisia ja voivat suurelta osin korvata toisensa. Näin ollen kaikkia näitä 3,5 tuuman levykkeitä on pidettävä perusasetuksen 1 artiklan 4 kohdassa tarkoitettuna samankaltaisena tuotteena.C. POLKUMYYNNIN JATKUMISEN TODENNÄKÖISYYS1. Alustavat huomiot(15) On huomattava, että tutkimusajanjaksolla tuonti asianomaisista maista oli vain murto-osa niistä määristä, jotka vietiin alkuperäisellä tutkimusajanjaksolla (1 päivä huhtikuuta 1990 - 31 päivä maaliskuuta 1991), eli Kiinan kansantasavallan ja Taiwanin osalta noin 10 prosenttia ja Japanin osalta vähemmän kuin prosentti.2. Japani(16) Kolme tarkastelupyynnössä nimetyistä viidestä yrityksestä ilmoitti, etteivät ne enää tuottaneet tai myyneet tarkasteltavana olevaa tuotetta yhteisöön. Muut kaksi yritystä eivät vastanneet komission kyselyyn, joten niiden toimittamien yksittäisten tietojen perusteella ei voitu määritellä, harjoittivatko kyseiset yritykset polkumyyntiä. Näin ollen ja jotta yhteistyöstä kieltäytymistä ei palkittaisi, Japania koskevat päätelmät tehtiin perusasetuksen 18 artiklan mukaisesti käytettävissä olevien tietojen, tässä tapauksessa pyynnön esittäjän toimittaman näytön perusteella. On muistettava, että tarkastelupyynnössä esitetyt tiedot olivat parhaat käytettävissä olevat tiedot. Eurostatin tietoja ei voitu käyttää polkumyynnin laskemiseen, koska tarkasteltavana oleva tuote kattaa vain osan CN-koodista. Tarkastelupyynnössä polkumyyntimarginaali määriteltiin vertaamalla laskennallisia normaaliarvoja (tuotantokustannukset, joihin lisättiin kohtuullinen määrä myynti-, hallinto- ja yleiskustannuksia sekä voittoa) laskennallisiin vientihintoihin (ensimmäisiltä etuyhteydettömiltä asiakkailta veloitetut hinnat, joista vähennettiin tuojien kustannuksia ja voittoja vastaavat oikaisut). Näin laskettuna ja ilman polkumyyntitulleja koskevia vähennyksiä polkumyyntimarginaali oli 5-10 prosenttia.3. Taiwan(17)  On muistettava, että Taiwanista kyselyyn vastasi yksi yritys. Kyseinen yritys yksinään vastasi tutkimusajanjaksolla käytännöllisesti katsoen kaikesta tarkasteltavana olevan tuotteen yhteisöön suuntautuvasta viennistä, joka oli määrältään lähes kolme miljoonaa yksikköä. Tärkeimmät tutkimusajanjakson jälkeiset tapahtumat oli otettava huomioon. Tutkimuksen aikana kyseinen yritys lakkautti 3,5 tuuman levykkeiden tuotantonsa sulkemalla tiedontallennusvälinekaupasta vastaavan osastonsa. Tätä toimea pidettiin ilmeisenä, kiistattomana, kestävänä, ei manipuloitavana eikä se johtunut asianomaisten osapuolten tarkoituksellisista toimista. Koska yhteistyössä toimiva yritys, joka vastasi käytännössä kaikesta 3,5 tuuman levykkeiden tuonnista yhteisöön tutkimusajanjaksolla, lopetti kyseessä olevan tuotteen valmistuksen, katsottiin, että oli perusteetonta arvioida tutkimusajanjakson aikana polkumyynnillä tapahtuvan tuonnin mahdollista jatkumista.4. Kiinan kansantasavalta(a) Yleistä(18) On muistettava, että Kiinan kansantasavallasta kyselyyn vastasi yksi yritys. Kyseinen yritys yksinään vastasi tutkimusajanjaksolla käytännöllisesti katsoen kaikesta tarkasteltavana olevan tuotteen yhteisöön suuntautuvasta viennistä, joka oli määrältään lähes kaksi miljoonaa yksikköä.(b) Normaaliarvo(19) Alkuperäisen tutkimuksen tapaan Taiwania ehdotettiin perusasetuksen 2 artiklan 7 kohdan a alakohdan mukaisesti sopivaksi markkinatalousmaaksi normaaliarvon määrittämiselle Kiinan kansantasavaltaa varten. Asianomaisia osapuolia pyydettiin esittämään kantansa valintaan. Ainoa yhteistyössä toimiva kiinalainen tuottaja vastusti sitä, että ylipäätään piti valita vertailumaa, ja oli sitä mieltä, että normaaliarvo pitäisi sen sijaan laskea sen omien Kiinan kansantasavallassa syntyvien tuotantokustannusten perusteella. Se väitti täyttävänsä kaikki perusasetuksen 2 artiklan 7 kohdan c alakohdassa tarkoitetut edellytykset.   Väitettä ei voitu hyväksyä siitä syystä, että perusasetuksen 11 artiklan 2 kohdan nojalla tehtävissä tarkasteluissa toimenpiteiden voimassaoloa joko jatketaan tai ne kumotaan mutta niitä ei muuteta. Myös polkumyynnin toistumisen todennäköisyyttä koskeviin päätelmiin viitataan. Yritykselle ilmoitettiin, että se voi perusasetuksen 11 artiklan 3 kohtaan perustuvan tarkastelupyynnön yhteydessä vaatia itselleen markkinatalousasemaa. Yritys ei sitä kuitenkaan tehnyt.(20) Koska vaihtoehtoista vertailumaata ei ehdotettu, komissio päätti käyttää Taiwania perustana normaaliarvon määrittämiselle Kiinan kansantasavaltaa varten. Lisäksi Taiwanin markkinoita pidettiin jo alkuperäisen tutkimuksen aikaan soveltuvina ja perusteltavissa olevina.(21) Yhtä lukuun ottamatta kaikkien yhteistyössä toimivan, vientiä harjoittavan kiinalaisen tuottajan viemien 3,5 tuuman levyketyyppien normaaliarvo laskettiin riippumattomilta asiakkailta veloitettujen edustavien kotimaisten myyntihintojen perusteella.   Yhden sellaisen 3,5 tuuman levyketyypin, jonka osalta vertailumaasta ei löytynyt verrattavissa olevaa kotimarkkinamyyntiä, normaaliarvo täytyi kuitenkin muodostaa perusasetuksen 2 artiklan 3 kohdan mukaisesti. Laskennallinen normaaliarvo laskettiin yhteistyössä toimivan, vientiä harjoittavan taiwanilaisen tuottajan tuottaman vastaavan levyketyypin sellaisten tuotantokustannusten perusteella, joihin sisältyi kohtuullinen määrä myynti-, hallinto- ja yleiskustannuksia sekä voittoa.(c) Vientihinta(22) Yhteisössä sijaitsevalle etuyhteydessä olevalle tuojalle vietäessä vientihinnat muodostettiin perusasetuksen 2 artiklan 9 kohdan mukaisesti sen hinnan perusteella, jolla tarkasteltavana oleva tuote jälleenmyyntiin ensimmäisen kerran yhteisössä sijaitsevalle riippumattomalle ostajalle. Oikaisuja tehtiin tuonnin ja jälleenmyynnin välissä aiheutuvien kustannusten sekä kertyvien voittojen osalta luotettavan vientihinnan määrittämiseksi. Oikaisut koskivat yhteisössä syntyviä kuljetus-, vakuutus-, käsittely- ja liitännäiskustannuksia sekä tulleja. Myös etuyhteydessä olevan tuojan tarkasteltavana olevaan tuotteeseen liittyvät myynti-, hallinto- ja yleiskustannukset vähennettiin samoin kuin kohtuullinen voittomarginaali. Koska todettiin, että 3,5 tuuman levykkeiden kauppaan liittyviä rahoituskustannuksia ei ollut huomioitu etuyhteydessä olevan tuojan kirjanpidossa, kyseiset kustannukset laskettiin prosenttiosuutena tarkasteltavana olevan tuotteen lopullisesta myyntihinnasta ja vähennettiin sen mukaisesti. Ylimääräinen oikaisu tehtiin niiden myynti- ja markkinointikustannusten huomioon ottamiseksi, joita aiheutuu tarkasteltavana olevan tuotteen myyntiin yhteisössä osallistuvalle etuyhteydessä olevan tuojan tytäryhtiölle.(d) Vertailu(23) Normaaliarvoja ja vientihintoja verrattiin kunkin tuotetyypin osalta. Perusasetuksen 2 artiklan 10 kohdan mukaisesti otettiin oikaisuina asianmukaisesti huomioon niissä tekijöissä esiintyvät eroavuudet, joiden väitettiin ja osoitettiin vaikuttavan hintoihin ja niiden vertailukelpoisuuteen. Oikaisuja tehtiin fyysisissä ominaisuuksissa, alennuksissa, yhteisön ulkopuolella aiheutuvissa kuljetus-, vakuutus-, käsittely- ja liitännäiskustannuksissa sekä pakkauskustannuksissa esiintyvien erojen osalta. Fyysisiä ominaisuuksia koskevassa oikaisussa otettiin huomioon se, että eräät vientiä harjoittavan kiinalaisen tuottajan myymät 3,5 tuuman levyketyypit olivat alustettuja, kun taas Taiwanin markkinoilla myynnissä olleet samantyyppiset levykkeet eivät olleet alustettuja.(e) Polkumyyntimarginaali(24) Todettiin, että vientihinnat vaihtelivat huomattavasti alueittain: eräässä jäsenvaltiossa riippumattomille asiakkaille suuntautuva myynti, jonka osuus oli lähes puolet kokonaismyynnistä, tapahtui hinnoilla, jotka olivat johdonmukaisesti korkeammat kuin riippumattomille asiakkaille kaikissa muissa jäsenvaltioissa myytäessä. Koska tavanomaisen keskiarvojen vertaamiseen perustuvan menetelmän käyttäminen polkumyyntimarginaalin laskemiseksi ei näissä olosuhteissa paljastaisi polkumyynnin koko laajuutta, katsottiin tarkoituksenmukaiseksi verrata tyypeittäin painotettuun keskiarvoon perustuvia normaaliarvoja kaikkien yhteisöön suuntautuvien yksittäisten vientitoimien hintoihin perusasetuksen 2 artiklan 11 kohdan mukaisesti.(25) Vertailu osoitti polkumyyntimarginaalin olevan 5-10 prosenttia, mikä vastaa määrää, jolla normaaliarvo ylitti vientihinnan, ilmoitettuna prosenttiosuutena CIF-tuontihinnasta yhteisön rajalla tullaamattomana.5. Päätelmä(26) Japanista ja Kiinan kansantasavallasta peräisin olevien 3,5 tuuman levykkeiden polkumyynnillä tapahtuvan tuonnin nähdään jatkuvan edellä esitettyjen päätelmien perusteella, vaikka päätelmien perustana olevan tuonnin määrä onkin pieni. Taiwanin osalta polkumyynti ei enää jatku.D. POLKUMYYNNIN TOISTUMISEN TODENNÄKÖISYYS1. Tuonti Japanista ja Kiinan kansantasavallasta(27) Japanista ja Kiinan kansantasavallasta alkuperäisen tutkimuksen aikana tapahtunut tuonti oli määrältään lähes 130 miljoonaa yksikköä ja sen osuus yhteenlaskettuna oli noin 30 prosenttia todettavissa olevasta yhteisön kulutuksesta. Japanista peräisin olevan tuonnin määrä oli noin kolme neljäsosaa kyseisten kahden maan yhteenlasketusta tuonnista.(28) Tuonti molemmista edellä mainituista maista laski jyrkästi sen jälkeen, kun toimenpiteet vuonna 1993 otettiin käyttöön; jo vuonna 1995 niistä peräisin oleva yhteenlaskettu tuonti oli noin 10 miljoonaa yksikköä. Japanista ja Kiinan kansantasavallasta peräisin olevan polkumyynnillä tapahtuvan tuonnin jatkumista koskevien päätelmien perusteella pidettiin tarkoituksenmukaisena tutkia myös polkumyynnin toistumisen todennäköisyys, eli kyseisistä kahdesta maasta peräisin olevan polkumyyntihinnoin tapahtuvan tuonnin määrän kasvun todennäköisyys.2. Japanin ja Kiinan kansantasavallan käyttämätön tuotantokapasiteetti(29)  Kaksi kolmesta ilmoittautuneesta japanilaisyrityksestä ilmoitti, etteivät ne enää valmistaneet tarkasteltavana olevaa tuotetta. Kolmas japanilaisyritys, joka tutkimusajanjaksolla valmisti tarkasteltavana olevaa tuotetta mutta ei vienyt sitä yhteisöön, väitti, ettei sillä ollut käyttämätöntä tuotantokapasiteettia. Kaksi muuta tarkastelupyynnössä mainittua yritystä eivät vastanneet millään tavoin kyselyyn. Näin ollen pääteltiin, että kyseisillä kahdella yrityksellä saattaa olla käyttämätöntä tuotantokapasiteettia.(30) Ainoan yhteistyössä toimivan, vientiä harjoittavan kiinalaisen tuottajan tuotanto laski lähes 50 prosenttia vuoden 1995 ja tutkimusajanjakson välisenä aikana. On kuitenkin näyttöä siitä, että sillä on runsaasti käyttämätöntä tuotantokapasiteettia.3. Japanin ja Kiinan kansantasavallan soveltamat hinnat muihin kolmansiin maihin vietäessä(31) Tutkimusajanjaksolla ainoan yhteistyössä toimivan vientiä harjoittavan kiinalaisen tuottajan myynti yhteisön ulkopuolisiin maihin tapahtui keskimääräisin hinnoin, jotka olivat huomattavasti alhaisemmat kuin yhteisön markkinoille suuntautuvassa myynnissä. Yksikään vientiä harjoittava japanilainen tuottaja ei toimittanut asiaa koskevia tietoja.4. Toimenpiteiden kumoamisen todennäköinen vaikutus Japaniin ja Kiinan kansantasavaltaan(32) Kuten edellä on osoitettu, polkumyyntilaskelmat perustuvat suhteellisen vähäisiin yhteisöön suuntautuvan viennin määriin. On kohtuullista olettaa, että toimenpiteiden voimassaolon päättyminen johtaa Japanista ja Kiinan kansantasavallasta peräisin olevien levykkeiden loppuasiakkailta veloitettavien hintojen alenemiseen, minkä tuloksena on todennäköistä, että myynnin määrä kasvaa.(33) Japanista yhteistyöhön osallistuttiin heikosti sekä alkuperäisessä tutkimuksessa että nyt käsiteltävänä olevassa toimenpiteiden päättymistä koskevassa tarkastelussa. Kuten johdanto-osan 16 kappaleessa mainitaan, kaksi yritystä, joihin oltiin yhteydessä, eivät vastanneet kyselyyn lainkaan, vaikka ne toimivat edelleen 3,5 tuuman levykkeiden markkinoilla. Näissä olosuhteissa pääteltiin perusasetuksen 18 artiklan perusteella, että todennäköisesti oli olemassa käyttämätöntä tuotantokapasiteettia, jota voitaisiin hyödyntää, jos polkumyyntitoimenpiteiden voimassaolon annettaisiin päättyä. Tämän perusteella on todennäköistä, että runsasta vientiä polkumyyntihinnoin tapahtuu.(34) Koska Kiinan kansantasavallalla on huomattavasti käyttämätöntä tuotantokapasiteettia ja koska vientihinnat yhteisön ulkopuolisiin maihin olivat tutkimusajanjaksolla huomattavasti alhaisemmat kuin yhteisön markkinoille vietäessä, on odotettavissa, että jos toimenpiteet kumotaan, huomattava osa nykyisin kotimarkkinoilla tapahtuvasta tai yhteisön ulkopuolisiin maihin suuntautuvasta viennistä ohjautuisi uudelleen yhteisön markkinoille polkumyyntihinnoin.5. Toimenpiteiden kumoamisen todennäköinen vaikutus Taiwaniin(35)  Koska ainoa yhteistyössä toimiva yritys, joka vastasi käytännössä kaikesta 3,5 tuuman levykkeiden tuonnista yhteisöön tutkimusajanjaksolla, lopetti kyseessä olevan tuotteen valmistuksen, ei ole todennäköistä, että polkumyynti toistuu kyseisen yrityksen osalta.(36) Yhteisön tuotannonala väitti, että kaksi taiwanilaista levykevalmistajaa toimii edelleen aktiivisesti kyseisellä alalla ja että kyseiset yritykset, jotka eivät toimineet yhteistyössä tutkimuksen aikana, veisivät suuria määriä 3,5 tuuman levykkeitä polkumyynti hinnoin, jos toimenpiteet kumottaisiin Taiwanin osalta.(37) Väite hylättiin, sillä koskaan ei löydetty näyttöä siitä, että kyseiset kaksi yhteistyöstä kieltäytynyttä yritystä olisivat vieneet 3,5 tuuman levykkeitä yhteisöön tutkimus ajanjaksolla tai muuna ajanjaksona lähimenneisyydessä. Koska viime aikoina yhteisöön suuntautuneen viennin voidaan katsoa tapahtuneen yksinomaan edellä mainitun yhteistyössä toimineen tuotantonsa lakkauttaneen taiwanilaisen tuottajan toimesta, 3,5 tuuman levykkeitä koskevan polkumyynnin voidaan myös katsoa päättyneen. Lisäksi kahdesta yhteisön tuotannonalan mainitsemasta yrityksestä suurempi on perustanut yhteisöön kokonaan omistamansa tytäryhtiön, joka valmistaa 3,5 tuuman levykkeitä, ja näin ollen on lähes jollei täysin perusteetonta arvioida yrityksen kyseessä olevan tuotteen vientiä yhteisöön.6. Päätelmät(38)  Tutkimuksessa kävi ilmi, että viesti Japanista ja Kiinan kansantasavallasta tapahtuu edelleen polkumyyntihinnoin. Mikään ei viittaa siihen, että tilanne muuttuisi, jos toimenpiteet kumotaan. Lisäksi todettiin olevan todennäköistä, että polkumyynnillä tapahtuvan tuonnin määrä, joka on tällä hetkellä erittäin alhaisella tasolla, kasvaisi huomattavasti, jos toimenpiteiden voimassaolo päättyisi, sillä toimenpiteiden mahdollinen kumoaminen ja huomattava käyttämätön kapasiteetti johtaisivat todennäköisesti jälleenmyynti hintojen laskuun sekä myyntimäärien ja markkinaosuuksien kasvuun. Näin ollen pääteltiin, että jos toimenpiteet kumotaan, tuonti Japanista ja Kiinan kansantasavallasta jatkuisi polkumyyntihinnoin, ja on myös todennäköistä, että polkumyynnillä tapahtuvan tuonnin määrä kasvaisi merkittäväksi.(39) Koska Taiwanin osalta ei ole todettu polkumyynnillä tapahtuvaa vientiä, pelkästään sitä, että markkinoilla on kaksi muuta kyseisen tuotteen tuottajaa, ei pidetä riittävänä osoituksena siitä, että kyseiset taiwanilaiset tuottajat todennäköisesti alkaisivat viedä kyseistä tuotetta yhteisöön polkumyyntihinnoin. Näin ollen pääteltiin, että tällä hetkellä ei ole olemassa vakavaa Taiwanista peräisin olevan polkumyynnillä tapahtuvan tuonnin toistumisen riskiä.E. YHTEISÖN TUOTANNONALAN MÄÄRITELMÄ(40) Yhteisössä 3,5 tuuman levykkeitä valmistavat seuraavat toimijat:- kaksi yhteisön tuottajaa, jotka toimivat täydessä yhteistyössä komission kanssa tutkimuksen aikana,- kolme muuta pyyntöä tukenutta tuottajaa,- muut japanilaisiin, taiwanilaisiin ja kiinalaisiin viejiin etuyhteydessä olevat talouden toimijat.(41) Edellisten menettelyjen tapaan komissio totesi, että arvio yhteisön tuotannonalan tilanteesta olisi vääristynyt, jos niitä yhteisön tuottajia ei jätettäisi yhteisön tuotannonalan määritelmän ulkopuolelle, jotka ovat etuyhteydessä aiemmissa menettelyissä asianomaisina olleiden maiden tuottajiin, joiden on todettu tuoneen tarkasteltavana olevaa tuotetta polkumyynnillä ja aiheuttaneen merkittävää vahinkoa pyynnön esittäjälle. Tästä syystä asianomaisten maiden tuottajiin etuyhteydessä olevien talouden toimijoiden tuotanto on jätetty yhteisön tuotannonalan määritelmän ulkopuolelle.(42) Näin ollen kyseisten kahden yhteistyössä toimivan yhteisön tuottajan ja kolmen muun pyyntöä tukeneen tuottajan tuotanto muodostaa perusasetuksen 4 artiklan 1 kohdassa tarkoitetun yhteisön tuotannon.(43) Menettelyn kuluessa vientiä harjoittava kiinalainen tuottaja ilmaisi näkökannan, jossa väitettiin, että edellä mainittujen kahden yhteistyössä toimivan yhteisön tuottajan valmistamat tuotteet eivät täyttäneet yhteisön omia alkuperäsääntöjä koskevia säännöksiä, jotka annetaan yhteisön tullikoodeksin [9] 24 artiklassa ja joita on täydennetty asetuksen (EY) N:o 12/97 [10] säännöksillä, ja että näin ollen tuotteita ei voitaisi lukea osaksi yhteisön tuotantoa.[9]  Neuvoston asetus (ETY) N:o 2913/92 (EYVL L 302, 19.10.1992, s. 1.).[10]  EYVL L 9, 13.1.1997, s. 1, katso erityisesti sivu 35.(44) Väite hylättiin, sillä tutkimuksesta kävi ilmi, että kyseisten kahden yhteisön alueella olevan yrityksen valmistamat 3,5 tuuman levykkeet tuotetaan pääasiassa yhteisöstä hankituista komponenteista. Lisäksi kyseiset yritykset antavat lisäarvoa valmistusprosessissa, niiden pääkonttorit sekä tutkimus- ja kehityskeskukset ovat kaikki yhteisön alueella ja niiden tuottamilla 3,5 tuuman levykkeillä on tullikoodeksin mukaisesti yhteisön alkuperä.(45) Yllä esitetyn perusteella ja ottaen huomioon sen, että yhteistyössä toimivat yhteisön tuottajat edustavat pääosaa, tässä tapauksessa yli 75 prosenttia, yhteisön tuotannosta, niiden katsotaan muodostavan perusasetuksen 4 artiklan 1 kohdassa ja 5 artiklan 4 kohdassa tarkoitetun yhteisön tuotannonalan. Näihin yrityksiin viitataan jäljempänä ilmaisulla 'yhteisön tuotannonala'.F. 3,5 TUUMAN LEVYKKEIDEN YHTEISÖN MARKKINAT1. Yleistä(46) 3,5 tuuman levykkeiden markkinat ovat kypsät, ja niille on tällä hetkellä leimallista kysynnän lasku. Muut tuotteet, kuten Zip2-levykkeet, muut suuren muistikapasiteetin levykkeet kuten HiFD-levykkeet ja magneto-optiset tiedontallennusvälineet kuten CD-R-levyt, ovat asteittain valtaamassa 3,5 tuuman levykkeiden markkina-osuutta. Koska 3,5 tuuman levyasemalla varustettujen mikrotietokoneiden määrä on kuitenkin huomattava, on selvää, että 3,5 tuuman levykkeitä tarvitaan yhteisössä jatkossakin. Lisäksi viimeaikaisten selvitysten mukaan valtaosa mikrotietokoneiden valmistajista asentaa yhä edelleen 3,5 tuuman levyaseman osana tietokoneidensa peruskokoonpanoa. On arvioitu, että vuoteen 2002 mennessä yhteisössä on 38 miljoonaa levyasemaa. Yhteisön levykemarkkinat muodostavat siis edelleen tärkeän markkina-alueen.2. Tarkasteltavina olevien 3,5 tuuman levykkeiden kulutus yhteisön markkinoilla(47) Yhteisön kulutusta koskevat luvut perustuvat pyynnössä annettuihin tietoihin, yhteisön tuotannonalan toimittamiin tarkastettuihin tuotanto- ja myyntilukuihin sekä Eurostatilta saatuihin tuontimääriin. Näiden arvioiden perusteella voitiin tehdä kohtuullinen arvio tarkasteltavana olevan tuotteen kulutuksesta yhteisössä.   Näiden perusteella yhteisön kokonaiskulutus laski tasaisesti tarkasteluajanjaksolla vuoden 1994 1 400 miljoonasta yksiköstä 1 300 miljoonaan yksikköön vuonna 1995, 1 100 miljoonaan yksikköön vuonna 1996, 1 000 miljoonaan yksikköön vuonna 1997 ja 900 miljoonaan yksikköön tutkimusajanjaksolla, mikä vastaa 36 prosentin laskua koko tarkasteluajanjaksolla.3. Tuonti asianomaisista maista(a) Yleisiä huomioita(48) Taiwanin osalta sen perusteella, että polkumyynnin jatkumisen tai toistumisen ei katsottu olevan tulevaisuudessa todennäköistä, kyseisestä maasta peräisin olevan tuonnin osalta ei suoritettu tutkimusta yhteisön tuotannonalalle aiheutuvan vahingon jatkumisen tai toistumisen todennäköisyyden selvittämiseksi.(b) Japanista ja Kiinan kansantasavallasta tapahtuvan tuonnin määrä ja markkinaosuus sekä hinnat(49) Yhteistyön puuttumisen vuoksi Eurostatin keräämiä tietoja käytettiin tuotujen määrien arvioimiseksi. Kuten edellä todettiin, kyseessä oleva tuote on vain osa yhtä CN-nimikettä, ja arviointi oli tehtävä yksityiskohtaisen tullitietojen perusteella.(50) Japanista ja Kiinan kansantasavallasta tapahtuvan tuonnin määrä putosi tarkastelu ajanjakson vuoden 1995 11 miljoonasta yksiköstä 2,6 miljoonaan yksikköön tutkimusajanjaksolla. Näiden tuontien markkinaosuus laski 0,8 prosentista vuonna 1995 0,3 prosenttiin tutkimusajanjakson aikana.>TAULUKON PAIKKA>(c) Macaosta peräisin olevaksi ilmoitettu tuonti(51) Olisi huomattava, että yhteisöön suuntautuneesta tuonnista 200 miljoonaa yksikköä tuotiin vuonna 1995 Macaosta, josta kyseisen tuotteen ilmoitettiin myös olevan peräisin. Tämä kaupankäynti kuitenkin loppui vuonna 1996 komission petoksentorjunta yksikköjen suorittaman tutkimuksen seurauksena - tutkimuksessa todettiin Macaosta tuotujen 3,5 tuuman levykkeiden olevan joko kiinalaista tai taiwanilaista alkuperää. Kyseistä tuontia koskevat polkumyyntitullit perittiin näin ollen taannehtivasti [11].[11]  Katso 24 päivänä heinäkuuta 1996 annetun komission asetuksen (EY) N:o 1445/96 johdanto-osan 15 kappale (EYVL L 186, 25.7.1996, s. 14) ja 3 päivänä maaliskuuta 1998 tehdyn komission päätöksen N:o 98/175/EY johdanto-osan 3 kappale (EYVL L 63, 4.3.1998, s. 32).4. Vientiä harjoittavien tuottajien hintakäyttäytyminen(52) Kiinan kansantasavallasta peräisin olevan 3,5 tuuman levykkeiden tuonnin hintakehitys on esitetty seuraavassa taulukossa.>TAULUKON PAIKKA>(53) Kiinan kansantasavallasta peräisin olevan polkumyynnillä tapahtuvan tuonnin hintavertailu tehtiin vertaamalla tuotteen johdanto-osan 23 kappaleessa esitetyn mukaisesti muodostettuja CIF-hintoja yhteisön tuotannonalan painotettuihin keskimääräisiin vapaasti tehtaalla -hintoihin. Vertailu tehtiin keskenään samaa tuotelajia olevilla tuotteilla (esim. suurikapasiteettinen (HD), tiheydeltään kaksinkertainen (DD), irtotavara vai pakkaus, varmennusaste, alustettu vai ei). Vertailusta kävi painotetun keskiarvon osalta ilmi, että Kiinan kansantasavallasta peräisin olevan tuonnin hinnat olivat yli 20 prosenttia alhaisemmat kuin yhteisön tuotannonalan myyntihinnat tutkimusajanjaksolla.(54)  Mitä Japaniin tulee, koska yksikään japanilainen vientiä harjoittava tuottaja ei toiminut yhteistyössä kyseisessä tutkimuksessa, ainoat saatavilla olevat hinnat ovat Eurostatin keräämät tai tarkastelupyynnössä esitetyt hinnat. Eurostatilta saatujen hintojen taso vaikuttaa erittäin korkealta verrattuna Kiinan kansantasavallasta tapahtuvan tuonnin hintoihin (0,718 ecua/yksikkö). On kuitenkin muistettava, että Eurostatin hintatiedot koskevat tuoteryhmää, johon kuului myös sellaisia kalliimpia suuren muistikapasiteetin omaavia levykkeitä, jotka oli suljettu toimenpiteiden soveltamisalan ulkopuolelle vuonna 1999 suoritetun tarkastelun jälkeen. Näin ollen kyseistä lähdettä ei voitu käyttää mielekkään hintavertailun suorittamiseksi. Tarkastelupyynnössä esitettyjen hintojen joukossa oli yhteisön tuotannonalan tuotteiden kaltaisten japanilaisten tuotteiden hintoja.5. Yhteisön tuotannonalan tilanne(a) Tuotanto, kapasiteetti ja kapasiteetin käyttöaste(55) Yhteisön tuotannonalan tuotanto, tuotantokapasiteetti ja kapasiteetin käyttöaste olivat seuraavan taulukon mukaiset:>TAULUKON PAIKKA>(b) Myynti, markkinaosuudet ja hinnat(56) Yhteisön tuotannonalan yhteisön markkinoilla tapahtunut myynti etuyhteydettömille asiakkaille, markkinaosuus ja hinnat olivat seuraavan taulukon mukaiset:>TAULUKON PAIKKA>(57) Yhteisön tuotannonalan markkinaosuus kasvoi 3,7 prosenttiyksikköä vuosien 1994 ja 1995 välisenä aikana ja edelleen 2 prosenttiyksikköä vuosien 1995 ja 1996 välisenä aikana. Tämän jälkeen markkinaosuus pysyi suhteellisen pienessä vaihteluvälissä. Hinnat laskivat 53 prosenttia vuoden 1994 ja tutkimusajanjakson välisenä aikana.(c) Vaihto-omaisuus(58) Vaihto-omaisuus on pysynyt suhteellisen vakaana ajan kuluessa, ja näin ollen sen kehityksestä ei ole johdettavissa lisätietoa yhteisön tuotannonalan tilanteen kannalta.(d) Kannattavuus, sijoitetun pääoman tuotto ja kassavirta(59)  Todettiin, että koko tarkasteluajanjakson ajan yhteisön tuotannonala kirjasi tulosta (tässä tapauksessa tappiota), joka oli huomattavasti alle alkuperäisessä tutkimuksessa yhteisön tuotannonalalle sopivaksi katsotun voittotason. Vuotta 1995 koskevia voittolukuja ei ole käytettävissä tuotannonalan rakenneuudistuksen takia. Kaiken kaikkiaan tappiot pienenivät tarkasteluajanjaksolla vuoden 1994 -3,36 prosentista -0,17 prosenttiin tutkimusajanjaksolla.(60) Sijoitetun pääoman tuotto on ollut negatiivinen tarkasteluajanjaksolla ja yleisesti ottaen seurannut kannattavuuden kehitystä. Kassavirta on parantunut jonkin verran kannattavuuden kasvun myötä.(e) Työllisyys, palkat ja työn tuottavuus(61)  Työllisyys yhteisön tuotannonalalla laski tasaisesti koko tarkasteluajanjakson ajan vuoden 1994 266 työntekijästä 132 työntekijään tutkimusajanjaksolla, mikä vastaa 50 prosenttia alan työvoimasta, yhteisön tuotannonalan yrittäessä vähentää kustannuksia ja lisätä tuottavuutta. Palkat laskivat 35 prosenttia.(62) Edellä mainitut työllisyysluvut olivat laskussa samaan aikaan, kun yhteisön tuotannonala oli lisäämässä tuotantoaan. Tämä viittaa siihen, että työn tuottavuus oli nousussa 695 000 yksiköstä 1 318 000 yksikköön työntekijää kohden, mikä vastaa 89 prosentin lisäystä koko tarkasteluajanjaksolla.(f) Investoinnit ja pääoman saanti(63)  3,5 tuuman levykkeiden tuotanto on pääomavaltaista, ja tuotantolaitokset toimivat yleensä 24 tuntia vuorokaudessa vuoden ympäri. Vaikka investointeja tehtiinkin vuonna 1994 2,9 miljoonan ecun, vuonna 1995 0,6 miljoonan ecun ja vuonna 1996 0,3 miljoonan ecun arvosta, tarkasteluajanjakson kahtena viimeisenä vuotena alalla ei tehty merkittäviä nettoinvestointeja.(64) Tarkasteluajanjaksolla aiheutuneet tappiot olivat niin suuret, että kahtena viimeisenä vuotena yhteisön tuotannonalalla ei voitu tehdä yhtään uutta investointia.(g) Yhteisön tuotannonalan vienti(65) Vienti pysyi tarkasteluajanjaksolla vakaana 2 ja 3 prosentin välillä kokonaisliikevaihdosta.(h) Polkumyyntimarginaalin suuruus ja elpyminen aiemmasta polkumyynnistä(66) Mitä tulee tällä hetkellä sovellettavan polkumyyntimarginaalin suuruuden tutkimusajanjaksolla todettuun vaikutukseen yhteisön tuotannonalan tilanteeseen, on huomattava, että todetut polkumyyntimarginaalit Japanin ja Kiinan kansantasavallan osalta eivät ole vähäpätöisiä. Yhteisön tuotannonalan tilanne parani jossain määrin toimenpiteiden säätämisen jälkeen, mutta tilanne ei ole täysin tervehtynyt. Tämän perusteella käsiteltävänä olevassa tutkimuksessa todettujen polkumyynti marginaalien vaikutus olisi merkittävä, jos toimenpiteet kumottaisiin.6. Kiinalaisten asianomaisten osapuolten toimittamat näkökannat(67) Yksi yhteistyössä toimiva, vientiä harjoittava kiinalainen tuottaja väitti, että 3,5 tuuman levykkeiden markkinat voidaan jakaa kahteen markkinalohkoon: merkkituotteisiin ja irtotavarana myytäviin. Irtotavaramarkkinoille on tyypillistä suuret toimitukset, joiden yhteydessä 3,5 tuuman levykkeille ei aseteta korkeita laatuvaatimuksia. Merkkituotteet puolestaan yleensä täyttävät korkean laadun vaatimukset. Esitetyn kannan mukaan kyseiset markkinalohkot ovat toisistaan erilliset ja niitä olisi tästä syystä tarkasteltava erikseen.   Näkökantansa havainnollistamiseksi yritys väitti, että korkealaatuisten merkkituotteiden myynti oli vakaata, kun taas laadultaan huonompien irtotavaroiden myynti oli laskenut. Se väitti myös, että yhteisön tuottajien myynti keskittyi laadultaan huonompiin irtotavaroihin, mikä selittäisi niille mahdollisesti aiheutuneen merkittävän vahingon. Näkökannan esittäneen yrityksen mukaan se keskittyi merkkituotteiden myyntiin eikä näin ollen kilpaillut yhteisön tuotannonalan kanssa.(68) Väitettä, jonka mukaan merkkituote- ja irtotavaramarkkinoita pitäisi tarkastella erikseen, ei voida hyväksyä. Kuten edellä on jo todettu, 3,5 tuuman levykkeet ovat yksi ja sama tuote riippumatta siitä, myydäänkö ne merkkituotteena vai ei, ja ovat tyypeittäin kaikissa suhteissa samankaltaisia ja toisensa korvaavia. Kiinalaisten ja yhteisön tuottajien myymien 3,5 tuuman levyketyyppien välillä vallitsee huomattava päällekkäisyys; näin ollen ne kilpailevat samalla markkinalohkolla.(69) Toinen kiinalainen asianomainen tuottaja, joka ei toiminut tutkimuksessa yhteistyössä, väitti, ettei yhteisön tuotannonalalle aiheutunut vahinko ollut seurausta Kiinan kansantasavallasta peräisin olevasta tuonnista vaan siitä, että 3,5 tuuman levyke on loppuunsa kehitetty tuote, joka häviäisi markkinoilta seuraavan kahden vuoden kuluessa. Asianomainen myös väitti, että kiinalainen tuote oli laadultaan huonompi irtotavara, joka ei kilpaillut yhteisön tuotannon kanssa, joka asianomaisen mukaan keskittyi korkealaatuisiin merkkituotteisiin.(70)  Tämän osapuolen väitteitä ei voitu todentaa, koska se ei toiminut yhteistyössä. Ja vaikka 3,5 tuuman levykkeet ovatkin tuotteena loppuunsa kehitettyjä, kulutuksen lasku tapahtuu huomattavasti pidemmällä aikavälillä kuin kahdessa vuodessa. Kuten edellä osoitettiin, 3,5 tuuman levykkeiden kysynnän odotetaan jatkuvan siitäkin huolimatta, että myynti laskee, ja mikrotietokoneiden valmistajat asentavat jatkossakin levykeaseman vakiovarusteena koneisiinsa. Väite siitä, että kyseinen kiinalainen tuote ei kilpaile yhteisön tuotannon kanssa, on jo hylätty.7. Päätelmät yhteisön tuotannonalan tilanteesta(71) Edellä esitetyn perusteella yhteisön tuotannonalan tilanteesta saadaan kokonaiskuva, jossa tuotannonala on edelleen heikossa tilanteessa huolimatta markkinaosuuden kasvusta ja merkittävistä ponnisteluista tuotantokustannusten (jotka laskivat 51 prosenttia tarkasteluajanjaksolla) vähentämiseksi. Tuotantomenetelmät on nykyaikaistettu, ja laitokset ovat nyttemmin lähes kokonaan automatisoitu tehokkuuden parantamiseksi, markkinaosuuden säilyttämiseksi ja voittojen maksimoimiseksi. Tästä huolimatta yhteisön tuotannonala ei vielä ole onnistunut saavuttamaan tyydyttävää taloudellista tilannetta.G. VAHINGON TOISTUMISEN TAI JATKUMISEN TODENNÄKÖISYYS(72) On muistettava, että edellä D kappaleessa pääteltiin, että on todennäköistä, että polkumyynti tulee jatkumaan sekä Japanin että Kiinan kansantasavallan osalta, jos polkumyynnin vastaisten toimenpiteiden voimassaolo päättyy. Pääteltiin myös, että polkumyynnin toistuminen on todennäköistä, jos toimenpiteiden voimassaolo päättyy, sillä polkumyynnillä tapahtuvan tuonnin määrä kasvaisi huomattavasti.(73) Edellä F kappaleessa osoitettiin, että yhteisön tuotannonala oli haavoittuvassa tilassa tutkimusajanjaksolla.(74) Jos toimenpiteiden voimassaolo päättyy, Japanista ja Kiinan kansantasavallasta polkumyynnillä tapahtuva tuonti todennäköisesti painaisi yhteisön tuotannonalan jo nyt erittäin alhaisia hintoja alas.(75) Näissä olosuhteissa yhteisön jo nyt tappiota tuottava tuotannonala ei kykenisi kilpailemaan niin halvoin polkumyyntihinnoin myytävien suurien määrien kanssa, sillä ensinnäkin kyseisillä markkinoilla vallitsevat hintaerot (levykkeet ovat hyödykkeen kaltainen tuote) johtavat viivytyksettä tuotteen korvaamiseen toisella ja toiseksi yhteisön tuotannonala on jo ryhtynyt kaikkiin tarvittaviin toimenpiteisiin rakenneuudistuksen toteuttamiseksi ja toimii jo nyt erittäin alhaisilla kustannuksilla. Näin ollen on todennäköistä, että yhteisön tuotannonalan taloudellinen tilanne heikkenisi entisestään ja näin tuotannonalan hengissä pysyminen kyseenalaistuisi.Kiinalaisen vientiä harjoittavan tuottajan vaatimus(76) Yksi kiinalainen vientiä harjoittava tuottaja väitti, että markkinaolosuhteet eivät olleet omiaan johtamaan siihen, että Kiinan kansantasavallan harjoittama vahingollinen polkumyynti alkaisi uudestaan. Markkinoiden nykyinen kehityssuunta huomioon ottaen investoinnit, joita tarvittaisiin olemassa olevien kiinalaisten tuotantolaitosten kehittämiseksi tuottamaan korkealaatuisia 3,5 tuuman levykkeitä, eivät olisi kannattavia, eikä tuotteesta ole pyynnön esittäneiden osapuolten väittämiä varastoja. Se väittikin, ettei ollut todennäköistä, että tuonti Kiinan kansantasavallasta lisääntyisi merkittävästi, jos polkumyyntitoimenpiteiden voimassaolo päättyisi.   Heti alkuun on todettava, että asianomaisen yrityksen esittämiä väitteitä ei voitu todentaa, koska yritys ei toiminut tutkimuksessa yhteistyössä. Esitetyt väitteet kuitenkin tutkittiin täydellisyyden vuoksi. Kysymystä tuotantolaitosten kehittämisestä pidetään vahingon toistumisen kannalta merkityksettömänä, koska on määritelty, että kaikki 3,5 tuuman levyketyypit, myös Kiinan kansantasavallassa tällä hetkellä tuotannossa olevat, ovat samankaltaisia tuotteita yhteisön tuotannonalan tuottamien tuotteiden kanssa ja että ne näin ollen kilpailevat toistensa kanssa.Päätelmät(77) Edellä esitettyjen päätelmien perusteella todettiin, että toimenpiteiden päättyminen todennäköisesti johtaisi yhteisön tuotannonalalle aiheutuvan vahingon jatkumiseen tai toistumiseen.H. YHTEISÖN ETU1. Yleisiä huomioita(78) Komissio tutki, olisiko yhteisön edun mukaista jatkaa 3,5 tuuman levykkeitä koskevia polkumyyntitoimenpiteitä. Polkumyynnin jatkumista ja/tai toistumista pidettiin todennäköisenä. Tutkimuksessa selvitettiin myös, oliko olemassa mitään yli kaiken muun käyviä etuja toimenpiteiden voimassaolon jatkamista vastaan, samoin otettiin huomioon tullien aiemmat vaikutukset kaikkiin kyseeseen tuleviin etuihin.(79) Palautettakoon mieleen, että toimenpiteiden käyttöönottoa ei aiemmassa tutkimuksessa pidetty yhteisön edun vastaisena. Olisi myös huomattava, että koska kyseessä on toimenpiteiden voimassaolon päättymistä koskeva tarkastelu, siitä pitäisi myös käydä ilmi voimassa olevien toimenpiteiden vaikutus erityisesti käyttäjiin, kuluttajiin ja kauppiaisiin.2. Yhteisön tuotannonalan edut(80) Edellä F kappaleessa esitettyjen, yhteisön tuotannonalan tilannetta ja erityisesti negatiivista kannattavuutta koskevien päätelmien perusteella komissio katsoo, että ilman vahingollisen polkumyynnin vastaisia toimenpiteitä yhteisön tuotannonalan taloudellinen tilanne heikkenee varmasti.(81) Yhteisön tuotannonala on elinkykyinen ja pystyy toimittamaan markkinoille tuotteen, joka on monien tietokoneenkäyttäjien ensisijainen tallennusväline vaikka onkin tuotteena jo elinkaarensa kypsässä vaiheessa. Yhteisön tuotannonala on osoittanut halukkuutensa säilyttää kilpailuasemansa yhteisön markkinoilla. Esimerkkejä tällaisista toimista ovat(a) hintojen pitäminen mahdollisimman alhaisella tasolla markkinaosuuden säilyttämiseksi,(b) keskittymiskehitys,(c) valmistusyksikköjen sulkeminen,(d) nykyaikaisten tuotantotekniikkojen laaja käyttö (esim. mekanisointi ja tietokoneistaminen),(e) tuottavuuden parantaminen, ja(f) investoinnit digitaalisten tallennusvälineiden tuotantoon.(82) On myös muistettava, että kokonaisuudessaan tietojentallennusvälineiden tuotanto on yhteisölle teknologisesti merkittävä ala. Yhteisön tuotannonalan käyttämä tuotantotekniikka ja sen hankkima kokemus 3,5 tuuman levykkeiden tuotannossa on luonut ja luo jatkossakin perustan uusille innovaatioille muiden tietojentallennusvälineiden valmistuksessa. Elinkykyisyyden säilyttäminen levykemarkkinoilla on yhteisön tuotannonalalle taloudellinen perusta tiedontallennusvälineiden kasvaville markkinoille osallistumiselle.3. Etuyhteydettömien tuojien/kauppiaiden edut(83) Ainoastaan yksi etuyhteydetön tuoja toimi yhteistyössä tässä tutkimuksessa. Se väitti polkumyyntitullien olemassaolon rajoittavan tuontia. Oli kuitenkin ilmeistä, että kyseinen tuoja saattoi silti harjoittaa tuontia. Jos toimenpiteet pidettäisiin voimassa, kyseinen yritys voisi silti tuoda 3,5 tuuman levykkeitä kyseisistä maista ja muista kolmansista maista mukaan luettuina maat, joihin ei sovelleta polkumyynti toimenpiteitä.(84) Lisäksi tuojien rajoittuneesta yhteistyöstä voidaan tässä tapauksessa päätellä, että Japanista ja Kiinan kansantasavallasta peräisin olevaa tuontia koskevilla voimassa olevilla toimenpiteillä ei ollut merkittävää vaikutusta 3,5 tuuman levykkeiden etuyhteydettömien tuojien ja kauppiaiden asemaan yhteisössä.(85) Näin ollen päätellään, ettei ole todennäköistä, että toimenpiteiden jatkaminen vaikuttaisi 3,5 tuuman levykkeiden etuyhteydettömien tuojien ja kauppiaiden asemaan yhteisössä.4. Komponenttitoimittajien edut(86) Jos yhteisön tuotannonala supistuu tai heikkenee yhtään nykyisestään, se vaikuttaisi kielteisesti työllisyyteen ja investointeihin itse alalla ja suorastaan lamauttavasti muun muassa tuotannonalan kuorien, tallennuskiekkojen, sulkimien, keskiöiden, pehmusteiden ja jousien toimittajiin.(87) Valtaosa yhteisön tuottajien käyttämistä materiaaleista ja komponenteista on peräisin yhteisössä sijaitsevilta toimittajilta. Polkumyyntitoimenpiteiden voimassaolon jatkaminen olisi näin ollen selvästi myös yhteisön komponentteja toimittavan tuotannonalan edun mukaista.5. Käyttäjien ja kuluttajien edut(88) Ohjelmistovalmistajat ja kuluttajat kuuluvat 3,5 tuuman levykkeiden suurkäyttäjiin. Kumpikaan ryhmä ei ole esittänyt huomautuksia tässä tarkastelua koskevassa tutkimuksessa. Näin ollen komissio katsoo, että alkuperäisen tutkimuksen päätelmät ovat tässä yhteydessä edelleen voimassa: kokonaiskustannuksiin verrattuna tälle markkinalohkolle aiheutuvaa kustannusten nousua voidaan pitää vähäpätöisenä ja sillä olisi vain vähän tai ei lainkaan vaikutusta vähittäiskaupan kuluttajahintoihin.(89) Päin vastoin toimenpiteiden voimassaolon päättyminen vaarantaisi vakavalla tavalla yhteisön tuotannonalan elinkelpoisuuden; tuotannonalan häviäminen vähentäisi tarjontaa ja kilpailua, mikä koituisi ohjelmistovalmistajien ja kuluttajien haitaksi.6. Päätelmät(90) Arvioituaan kaikkia kyseeseen tulevia etuja komissio päättelee, että toimenpiteiden jatkumista vastaan ei ole olemassa yhteisön edun kannalta pakottavia syitä.I. JAPANISTA JA KIINAN KANSANTASAVALLASTA TAPAHTUVALLE TUONNILLE EHDOTETUT TULLIT(91) Edellä mainittujen päätelmien perusteella katsotaan tarkoituksenmukaiseksi jatkaa asetuksella (ETY) N:o 2861/93, sellaisena kuin se on viimeksi muutettuna asetuksella (EY) N:o 2537/1999, käyttöön otettujen polkumyyntitullien voimassaoloa nykyisellä tasolla, eli:>TAULUKON PAIKKA>(92) Tutkimuksen pitkästä kestosta johtuen katsotaan tarkoituksenmukaiseksi rajoittaa toimenpiteiden kesto neljään vuoteen.J. MENETTELYN PÄÄTTÄMINEN TAIWANIN OSALTA(93) Edellä esitettyjen Taiwanista peräisin olevaa tuontia koskevien päätelmien perusteella voimassaolevat Taiwaniin sovellettavat polkumyyntitoimenpiteet eivät enää ole oikeutettuja, ja näin ollen menettely olisi päätettävä kyseisestä maasta peräisin olevan tuonnin osalta. Tutkimuksen kestosta huolimatta menettely olisi päätettävä tämän asetuksen voimaantulopäivästä lukien. Menettelyn päättämistä tukevat tutkimusajanjakson jälkeiset tapahtumat, jotka nähtiin useita kuukausia myöhemmin, ja taannehtivuuden myöntäminen näissä olosuhteissa olisi ristiriidassa tutkimusajanjakson aikaisten tapahtumien kanssa,ON ANTANUT TÄMÄN ASETUKSEN:1 artikla1. Otetaan käyttöön lopullinen polkumyyntitulli Japanista ja Kiinan kansantasavallasta peräisin olevien, CN-koodiin ex 8523 20 90 (Taric-koodi 8523 20 90 40) kuuluvien, digitaalisessa muodossa olevien tietojen tallentamiseen ja säilyttämiseen käytettävien 3,5 tuuman levykkeiden tuonnissa, lukuun ottamatta optically continuous servo tracking- tai magnetic sector servo tracking -teknologiaan perustuvia 3,5 tuuman levykkeitä, joiden muistikapasiteetti on vähintään 120 megatavua.2. Seuraavien valmistajien tuottamien tuotteiden vapaasti yhteisön rajalla tullaamattomana -nettohintaan sovelletaan tulleja seuraavasti:>TAULUKON PAIKKA>3. Jollei toisin säädetä, sovelletaan voimassa olevia tulleja koskevia säännöksiä ja määräyksiä.2 artiklaPolkumyyntitullit ovat voimassa neljän vuoden ajan tämän asetuksen voimaantulosta.3 artiklaPäätetään Taiwanista peräisin olevien 3,5 tuuman levykkeiden tuontia koskeva menettely.4 artiklaTämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä päivänä kuuta .............Neuvoston puolestaPuheenjohtaja


Avis juridique important

|

52000PC0149

/* KOM/2000/0149 lopull. - ACC 2000/0041 */  Ehdotus: neuvoston asetus tiettyjen EHTY-terästuotteiden viennistä Bulgariasta yhteisöön 1 päivästä tammikuuta 31 päivään joulukuuta 2000 (kaksinkertaisen tarkkailun järjestelmän soveltamisen jatkaminen)

Ehdotus: NEUVOSTON ASETUS tiettyjen EHTY-terästuotteiden viennistä Bulgariasta yhteisöön 1 päivästä tammikuuta 31 päivään joulukuuta 2000 (kaksinkertaisen tarkkailun järjestelmän soveltamisen jatkaminen)(komission esittämä)PERUSTELUTKaksinkertaisen tarkkailun järjestelmän tavoitteena on avoimuuden lisääminen ja mahdollisten kaupan vääristymien välttäminen. Järjestelmä perustuu EY:n ja Bulgarian Eurooppa-sopimuksen [1] määräykseen, jonka mukaan kumpikin sopimuspuoli voi ottaa käyttöön hallinnollisen menettelyn, jonka tarkoituksena on varmistaa kaupankäynnin kehitystä koskevien tietojen nopea saanti. Sopimuspuolet sopivat assosiaationeuvoston päätöksellä N:o 3/97 [2] ottavansa vuodeksi 1998 käyttöön tällaisen järjestelmän tiettyjen EHTY-terästuotteiden osalta. Järjestelmän soveltamista jatkettiin 1 päivästä tammikuuta 31 päivään joulukuuta 1999 assosiaationeuvoston päätöksellä N:o 3/99 [3]. Neuvoston asetuksella (EY) N:o 86/98 [4] vahvistettiin yhteisöä varten vastaavat soveltamissäännökset.[1] EYVL L 358, 31.12.1994, s. 3.[2] EYVL L 13, 19.1.1998, s. 85.[3] EYVL L 123, 13.5.1999, s. 56.[4] EYVL L 123, 13.5.1999, s. 18.Yhteydenpitoryhmä päätti 2. joulukuuta 1999 pitämässään kokouksessa suositella, että assosiaationeuvosto jatkaisi kaksinkertaisen tarkkailun järjestelmän soveltamista 1. päivästä tammikuuta 31. päivään joulukuuta 2000.Liitteenä olevan ehdotuksen tarkoituksena on näin ollen jatkaa neuvoston asetuksen (EY) N:o 86/98 soveltamista 1. päivästä tammikuuta 31. päivään joulukuuta 2000.Ehdotus: NEUVOSTON ASETUS tiettyjen EHTY-terästuotteiden viennistä Bulgariasta yhteisöön 1 päivästä tammikuuta 31 päivään joulukuuta 2000 (kaksinkertaisen tarkkailun järjestelmän soveltamisen jatkaminen)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen,sekä katsoo seuraavaa:(1) Euroopan yhteisöjen ja niiden jäsenvaltioiden sekä Bulgarian välisen assosiaation perustava Eurooppa-sopimus tuli voimaan 1 päivänä helmikuuta 1995 [5].[5] EYVL L 358, 31.12.1994, s. 3.(2) Sopimuspuolet päättivät assosiaationeuvoston päätöksellä N:o ..../2000 [6] jatkaa päätöksellä N:o 3/97 [7] käyttöön otetun kaksinkertaisen tarkkailun järjestelmän soveltamista 1 päivästä tammikuuta 31 päivään joulukuuta 2000.[6] Ks. kyseisen Euroopan yhteisöjen virallisen lehden ... sivu ...[7] EYVL L 13, 19.1.1998, s. 85.(3) Tämän vuoksi on tarpeen jatkaa neuvoston asetuksella (EY) N:o 86/98 [8] käyttöön otettujen yhteisön soveltamissäännösten soveltamista,[8] EYVL L 13, 19.1.1998, s. 1.ON ANTANUT TÄMÄN ASETUKSEN:1 artiklaJatketaan neuvoston asetuksen (EY) N:o 86/98 soveltamista 1 päivästä tammikuuta 31 päivään joulukuuta 2000 Euroopan yhteisöjen ja niiden jäsenvaltioiden sekä Bulgarian assosiaationeuvoston päätöksen N:o ..../2000 säännösten mukaisesti. Korvataan asetuksen johdanto-osassa sekä 1 artiklan 1 ja 4 kohdassa olevat viittaukset 1 päivän tammikuuta ja 31 päivän joulukuuta 1999 väliseen ajanjaksoon viittauksilla 1 päivän tammikuuta ja 31 päivän joulukuuta 2000 väliseen ajanjaksoon.2 artiklaTämä asetus tulee voimaan päivänä, jona se julkaistaan Euroopan yhteisöjen virallisessa lehdessä.Tätä asetusta sovelletaan 1 päivästä tammikuuta 2000.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä Neuvoston puolesta Puheenjohtaja


Avis juridique important

|

51995PC0055

Ehdotus neuvoston asetukseksi yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä annetun asetuksen (EY) N:o 3699/93 muuttamisesta

Virallinen lehti nro C 085 , 07/04/1995 s. 0003

Ehdotus neuvoston asetukseksi yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä annetun asetuksen (EY) N:o 3699/93 muuttamisesta (95/C 85/03) KOM(95) 55 lopull. - 95/0058(CNS)(Komission antama 22 päivänä maaliskuuta 1995)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 43 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,sekä katsoo, ettäneuvoston asetuksessa (EY) N:o 3699/93 (1) vahvistetaan yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteet ja edellytykset,kalastuselinkeinon alalla tapahtuu parhaillaan kauaskantoisia vakavaan kriisiin liittyviä muutoksia; yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetussa neuvoston asetuksessa (ETY) N:o 3760/92 (2) tarkoitetun yhteisen kalastuspolitiikan soveltamisen edellyttämät kalastuselinkeinon muutokset aiheuttavat tarpeen toteuttaa useita erilaisia sosiaalis-taloudellisia tukitoimenpiteitä,yhteisön tasolla, rakennerahastojen yhteydessä on jo käytettävissä joukko sosiaalis-taloudellisia tukitoimenpiteitä kalastuselinkeinoa harjoittavien yritysten ja yksityishenkilöiden sekä kalastuksesta riippuvaisten alueiden avustamiseksi,nämä toimenpiteet eivät kuitenkaan riitä estämään kalastuselinkeinoa menettämästä toimintakykyisiä ja ammattitaitoisia jäseniä kalastuskapasiteetin pienentyessä; tämän vuoksi yhteisön tasolla olisi toteutettava asianmukaisia toimenpiteitä erityisesti vanhimpien kalastajien avustamiseksi, jasosiaalialan asiantuntijoita on kuultu sosiaalipolitiikkaa koskevaan pöytäkirjaan liitetyssä sopimuksessa olevan 3 artiklan mukaisesti,ON ANTANUT TÄMÄN ASETUKSEN:1 artikla Muutetaan asetus (EY) N:o 3699/93 seuraavasti:1. Lisätään 14 artiklan jälkeen 14 a artikla seuraavasti:"14 a artiklaSosiaalis-taloudelliset toimenpiteet1. Jäsenvaltiot voivat toteuttaa asetuksen (ETY) N:o 3760/92 11 artiklassa tarkoitettuun yhteisön kalastusalan rakenneuudistukseen liittyviä sosiaalis-taloudellisia toimenpiteitä.2. KOR:sta voidaan myöntää rahoitustukea vain seuraaviin toimenpiteisiin:a) kalastajien kansallisten varhaiseläkejärjestelmien osarahoitus, jos seuraavat edellytykset täyttyvät:- aluksen kalastustoiminnan pysyvän lopettamisen ajankohtana toimenpiteen edunsaajien ikä on enintään kymmenen vuotta alhaisempi kuin jäsenvaltion voimassa olevassa lainsäädännössä tarkoitettu laillinen eläkeikä;- edunsaajat voivat perustella vaatimuksensa vähintään kymmenen vuoden aktiivisella toiminnalla kalastajana.Mitään rahoitustukea ei kuitenkaan voida myöntää KOR:sta sellaisiin eläkemaksuihin, jotka maksetaan ennen tavanomaista eläkeikää.Missään jäsenvaltiossa ei edunsaajien määrä koko 3 artiklassa tarkoitettuna ohjelmajaksona saa olla suurempi kuin niiden työpaikkojen määrä, jotka poistuivat kalastusaluksilta kyseisten alusten kalastustoiminnan pysyvän lopettamisen johdosta 8 artiklan 2 kohdan mukaisesti tai alusten tultua siirretyiksi pysyvästi kolmanteen maahan 9 artiklan 3 kohdassa tarkoitettujen yhteisyritysten perustamisen yhteydessä;b) henkilökohtaisten korvausten myöntäminen kalastajille 7 000 ecun enimmäismäärästä yksittäistä edunsaajaa kohti, jos aluksen, jolla edunsaajat työskentelivät, toiminta on pysyvästi lopetettu 8 artiklan 2 kohdan mukaisesti tai pysyvästi siirretty kolmanteen maahan 9 artiklan 3 kohdassa tarkoitettujen yhteisyritysten perustamisen yhteydessä;c) tuki huonon sään työttömyysrahastojen ja rahallisten korvausjärjestelmien perustamiseksi kalastajille niitä tapauksia varten, joissa maihin tuotavien tuotteiden markkina-arvo vaihtelee jyrkästi, tuen maksamiseksi kiinteänä kertakorvauksena maksettavana ennakkona, jota ei tarvitse palauttaa, ja määränä, joka ei ensimmäisenä toimintavuonna ole maksuun pantujen osuuksien määrää suurempi. KOR:sta ei kuitenkaan voida myöntää osarahoitusta tällaisten rahastojen ja järjestelmien toimintaan.3. Jäsenvaltioiden on toteutettava tarvittavat toimenpiteet, joilla estetään kalastajia saamasta tukea useammasta kuin yhdestä 2 kohdan a ja b alakohdassa tarkoitetusta toimenpiteestä. Niiden on myös suoritettava tarvittavat järjestelyt, joilla varmistetaan, että 2 kohdan a alakohdassa tarkoitetun toimenpiteen edunsaajat pysyvästi luopuvat kalastajan työstä ja että 2 kohdan b alakohdassa tarkoitettu korvaus palautetaan pro rata temporis -menetelmää soveltaen, jos edunsaajat palaavat kalastajan työhönsä kuuden kuukauden kuluessa heitä koskevasta korvauksen myöntämispäätöksestä."2. Täydennetään liitteessä IV olevassa 2.1 kohdassa "Ryhmä 2" -luetelmakohdan tekstiä seuraavasti: "mukaan lukien 14 a artiklan 2 kohdan c alakohdassa tarkoitetut toimenpiteet".3. Täydennetään liitteessä IV olevassa 2.2 kohdassa "Ryhmä 2" -luetelmakohdan tekstiä seuraavasti: "mukaan lukien 14 a artiklan 2 kohdan a ja b alakohdassa tarkoitetut toimenpiteet".2 artikla Tämä asetus tulee voimaan . . .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.(1) EYVL N:o L 346, 31.12.1993, s. 1(2) EYVL N:o L 389, 31.12.1992, s. 1